עבר והווה | רמת השרון
האוויר טוב, שהוא סמוך לים והוא אצל הדרך ההולך לכפר סבא". כך מתאר פרוטוקול האסיפה הכללית השנייה של אגודת "עיר שלום" (י' בניסן תרפ"ב-1922), את בחירת
מיקומה של "עיר שלום", היא רמת השרון של ימינו. המחיר ששולם לערבים בעלי הקרקע, תמורת 2,000 הדונמים היה 5 לירות מצריות לדונם.
לצורך תכנון הישוב הוכרזה תחרות, בה זכו במשותף שתי התוכניות שהצליחו לענות על הדרישות שהציב הוועד: "…לייסד ישוב מרוכז, שהוא עיקר גדול מבחינת הביטחון, הכלכלה, הבריאות וכו'- שביחד עם זה יהיה השדה קרוב אל הבית. כמו כן חשוב לקמץ בדרכים וברחובות", כפי שנכתב בעיתון ה"ארץ" מיום כ"ו באדר תרפ"ג (1923). הקבוצה הראשונה,
"קבוצת הטבק", הגיעה לאדמות "עיר שלום" ב-1923. היה זה בתום מסע מפרך מתל אביב שנמשך שלושה ימים.
אולם, הקשיים הרבים, כולל מתקפת ארבה שחיסל את שתילי הטבק ששתלו,
מנעו את התבססות הקבוצה. תלאות ההתיישבות ב"עיר שלום" שלוו במשברים נמשכו עד 1928, שהייתה שנת המפנה. מתיישבים רבים הגיעו ואופי המושבה הפך חקלאי מובהק, תוך התבססות על נטיעת פרדסים, גידול עופות והקפדה על עבודה עברית.
קטלוג ארכיון היסטורי רמת השרון >>
אתר ההיסטוריה הישן >>